stanford-oval/wikipedia huggingface dataset:
Gudbrandsdalen
Maantiede

Laakso jaetaan kolmeen osaan. Norddalen sijaitsee Lesjan, Dovren, Skjåkin, Lomin, Vågan ja Selin kuntien alueella. Keskiosa, Midtdalen, puolestaan jakautuu Nord-Fronin, Sør-Fronin and Ringebun kuntiin. Eteläisin osa, Sørdalen, kuuluu Øyerin, Gausdalin ja Lillehammerin kuntiin.
Yhdessä Glomma-joen ja Østerdalen-laakson kanssa, Lågen-joki ja Gudbrandsdalen muodostavat Norjan suurimman joki/laakso-systeemin. Laakson lähellä sijaitsevia korkeimpia vuoristoalueita ovat Dovre, Jotunheimen ja Rondane.
Maantiede > Laakson vesi

Laakson pohjalla virtaa Gudbrandsdalslågen-joki, josta käytetään myös lyhyempää nimitystä, Lågen. Vesi laskee kohti Oslonvuonoa. Matkalla etelään joen vesi käy laakson varrella sijaitsevissa Losna- ja Mjøsa-järvissä.
Liikenne

Gudbrandsdalenia pitkin kulkee Dovrebanen-junareitti ja E6-valtatie. Laakso onkin pääkulkuväylä Oslon, keskisen itä-Norjan alankojen ja Trondheimin sekä Møren ja Romsdalin läänin väliselle maaliikenteelle.
Aiheesta muualla

Kuvia tai muita tiedostoja aiheesta Gudbrandsdalen Wikimedia Commonsissa
Kakeksia

Kakeksia tarkoittaa vaikeasta sairaudesta tai ravinnon puutteesta aiheutuvaa kuihtumista, väsymistä, lihaskudoskatoa, vaikeaa aliravitsemusta ja laihtumista. Mahdollisia tilaan johtavia sairauksia ovat krooniset infektiot ja syövät. Myös monista muista sairauksista, kuten AIDS:issa tai tuberkuloosista kärsivissä voi olla kakeksian merkkejä. Vaikea sydämen vajaatoiminta aiheuttaa kardiaalista kakeksiaa. Kakektisilla vanhuksilla tilan taustalla ei välttämättä ole mitään havaittavaa sairautta.
Yleistynyt tulehdusreaktio liittyy kakeksiaan olennaisesti.
Syöpäpotilaista kakeksiasta kärsivät erityisesti keuhkosyöpää ja ruoansulatuselimistön syöpiä sairastavat. Yleensä tila liittyy edenneeseen tautiin. Kakeksiasta ei voi täysin toipua, vaikka yrittäisi syödä enemmän. Tähän oireeseen on kokeiltu lääkkeenä mirtatsapiinia, joka on varsinaisesti psyykenlääke, mutta jonka sivuvaikutuksena on painonnousu.
George Osborne

| George Osborne |
| --- | --- |

Yhdistyneen kuningaskunnan valtiovarainministeri
 11.5.2010–13.7.2016  
Pääministeri:  David Cameron
Edeltäjä:  Alistair Darling
Seuraaja:  Philip Hammond
Yhdistyneen kuningaskunnan varjovaltiovarainministeri
 5.5.2005–11.5.2010  
Johtaja:  Michael Howard David Cameron
Edeltäjä:  Oliver Letwin
Seuraaja:  Alistair Darling
Yhdistyneen kuningaskunnan alahuoneen jäsen
 Tattonin vaalipiiri 7.6.2001–3.5.2017  
Edeltäjä:  Martin Bell
Seuraaja:  Esther McVey
Henkilötiedot
Syntynyt: 23. toukokuuta 1971 (ikä 53) Lontoo, Englanti, Yhdistynyt kuningaskunta
Arvonimi: The Right Honourable
Tiedot
Puolue:  Konservatiivipuolue
 Nimikirjoitus
George Gideon Oliver Osborne (s. Gideon Oliver Osborne, 23. toukokuuta 1971 Lontoo) on englantilainen konservatiivipoliitikko, joka toimi vuosina 2010–2016 Yhdistyneen kuningaskunnan valtiovarainministerinä David Cameronin hallituksessa.
Osborne astui virkaansa valtiovarainministerinä talouskriisin jälkeen ja hänen ministerikaudellaan Britanniassa tehtiin suuria talouden rakenteellisia uudistuksia ja valtion menoja leikattiin huomattavasti. George Osbornea pidettiin David Cameronin kakkosmiehenä ja hänestä ennustettiin Britannian seuraavaa pääministeriä, mutta lopulta Osborne joutui jättämään hallituksen Britannian EU-eron takia, sillä hän oli kannattanut voimakkaasti Britannian pysymistä EU:ssa
Poliittisen uran alkuvaiheet

Osborne valittiin vuonna 2001 alahuoneeseen Tattonin vaalipiiristä. Vaalipiiri on yksi yhdestätoista Cheshiren vaalipiiristä. Vuoden 2001 vaaleissa hän sai 48,1 prosenttia Tattonin äänistä ja vuoden 2005 vaaleissa 51,8 prosenttia.
Toukokuussa 2005 järjestettyjen parlamenttivaalien jälkeen Osborne toimi konservatiivipuolueen varjohallituksen valtiovarainministerinä (Shadow Chancellor of the Exchequer). Hänet nimitti tehtävään puolueen silloinen puheenjohtaja Michael Howard. Hän jatkoi samassa tehtävässä myös joulukuussa 2005 alkaneella David Cameronin puheenjohtajakaudella. Osborne on Cameronin läheinen ystävä ja hän toimi vuonna 2005 Cameronin puheenjohtajakampanjan kampanjapäällikkönä. Ennen varjovaltiovarainministerin tehtävää hän oli syyskuusta 2004 konservatiivien varjohallituksen ensimmäinen sihteeri valtio­varain­ministeriössä (Shadow Chief Secretary to the Treasury).
Ennen politiikkaan siirtymistään Osborne toimi freelancetoimittajana. Vuosina 1997–2001 hän oli William Haguen, konservatiivien silloisen puheenjohtajan, poliittinen neuvonantaja.
Poliittisen uran alkuvaiheet > Vaalirahoitusskandaali

Osborne joutui syksyllä 2008 osalliseksi vaalirahoitusskandaalista. Nathaniel Rothschildin mukaan hän oli viettänyt lomaa venäläisen oligarkin Oleg Deripaskan huvijahdilla Queen K:lla Korfulla ja pyytänyt tältä 50 000 puntaa puolueelle, vaikka Deripaska ei sitä voinut lainmukaisesti ulkomaalaisena myöntää, joten rahoitus oli kanavoitava Deripaskan brittiläisten yhtiöiden kautta.
Ensimmäinen valtiovarainministerikausi

Pääministeri David Cameron nimitti George Osbornen valtiovarainministeriksi uuteen koalitiohallitukseen vuoden 2010 vaalien jälkeen. George Osborne astui virkaansa vuosien 2007-2009 finanssikriisin jälkimainingeissa ja hänen ensimmäiset teot valtiovarainministerinä olivatkin valtion budjetin vastuullisuutta valvovan viraston perustaminen (Office for Budget Responsibility) ja valtion menojen leikkaaminen 81 miljardilla vuosien 2010-2015 parlamenttikauden kuluessa. Näitä kuvailtiin suurimmiksi valtionmenojen leikkauksiksi Britanniassa sitten toisen maailmansodan.  George Osborne perusteli leikkauksia sanomalla Britannian valtion olevan "konkurssin partaalla."
Samana vuonna George Osborne rajoitti työttömien lapsiperheiden sosiaalietuuksia, tavoitteenaan että "yksikään työtön perhe ei saa enemmän etuuksia kuin töissä käyvät perheet." Valtiovarainministeriön mukaan tämä säästää Britannian valtiolta satoja miljoonia puntia. Osborne myös lopetti universaalin lapsilisän poistamalla tämän etuuden ihmisiltä, jotka kuuluivat 40 prosentista ylöspäin oleviin veroluokkiin.
Vuonna 2011 George Osborne myi Northern Rock -pankin 747 miljoonalla punnalla. Pankki oli kansallistettu aiemmin vuonna 2008 työväenpuolueen hallituksen alla keskellä finanssikriisiä.
Ensimmäinen valtiovarainministerikausi > Vuoden 2012 valtionbudjetti

Vuonna 2012 George Osborne laski Britannian korkeimman veroluokan veroprosenttia 50 prosentista 45 prosenttiin. Hän myös laski Britannian yhteisöveroa 26 prosentista 24 prosenttiin ja asetti uuden 7 prosentin leimaveron yli kahden miljoonan hintaisiin asuntokauppoihin. Osborne kohtasi huomattavaa vastustusta, kun hän samalla ehdotti arvonlisäveron asettamista ruokiin kuten cornwallilaisiin pasteijoihin. Kritiikin vuoksi hän ei toteuttanut tätä ehdotusta. Opposition johtaja Ed Miliband kutsui tätä budjettia "miljonäärien budjetiksi, joka painaa keskiluokkaa alas." Monen poliittisen analyytikon mukaan vuoden 2012 budjetti oli George Osbornen uran "aallonpohja." Yritysmaailman johtajien reaktio budjettiin oli kuitenkin positiivisempi ja Britannian elinkeinoelämän liiton eli CBI:n (Confederation of British Industry) mukaan budjetti antoi Britannian taloudelle "paljon tarvitun itsetunnon korotuksen."
Ensimmäinen valtiovarainministerikausi > Budjetin ylijäämä

George Osborne asetti tavoitteeksi Britannian budjetin ylijäämän saavuttamisen vuoteen 2020 mennessä. Vuoteen 2015 mennessä Britannian vuotuinen valtion budjetin alijäämä oli saatu laskettua puoleen.
Osbornen vuoden 2013 budjetti sai positiivisemman vastaanoton kuin vuoden 2012 budjetti ja hänen suosion kansan keskuudessa nousi -33:sta +3:een. Tämä budjetti myös nosti konservatiivien suosiota mielipidemittauksissa työväenpuolueen kustannuksella.
Toinen valtiovarainministerikausi

David Cameronin johtamat konservatiivit voittivat vuoden 2015 vaalit, ja he saivat enemmistön Britannian parlamentin alahuoneeseen eli House of Commonsiin, eli he pystyivät muodostamaan hallituksen yksin, joten entisen hallituskauden liittolaiset eli liberaalidemokraatit siirtyivät oppositioon. Vaaleissa yhtenä pääteemoista oli talous ja taloudellinen vastuu. Cameron viittasi usein vaalikampanjoinnissa Osbornen "pitkän aikavälin taloussuunnitelmaan" ja Osborne vetosi äänestäjiin, että he antaisivat hänen "suorittaa urakan loppuun."
Vaalien jälkeen Osborne nimitettiin jatkamaan valtiovarainministerinä Britannian uudessa hallituksessa. Cameron antoi myös Osbornelle seremonialliseen aseman "First Secretary of State", mikä käytännössä vahvisti hänen asemaansa Cameronin kakkosmiehenä, sillä periaatteessa asema tarkoittaa sitä, että Osborne nostettiin kaikkien muiden ministerien (pääministeriä lukuun ottamatta) yläpuolelle ja titteli usein annetaankin vain varapääministereille.
Toinen valtiovarainministerikausi > Vuoden 2015 vaalien jälkeinen budjetti

Heinäkuussa 2015 Osborne julkisti uuden vaalienjälkeisen budjettinsa. Budjettiin kuului esimerkiksi uusi veronkierron estävä vero, ns. "Google Tax," jonka tarkoituksena oli estää suuria yrityksiä kuten esimerkiksi Googlea siirtämästä tuottojaan ulkomaille kiertääkseen veroja.  Osborne myös lupasi veronkevennyksiä yrityksille, nosti perintöverovapauden rajaa 1 miljardiin puntaan ja esitteli uuden kansallisen minimipalkkion (National Living Wage).  Vuonna 2015 OECD ilmoitti, että Britanniasta tulee kehittyneen maailman nopeiten kasvava talous, jättäen varsinkin Euroalueen valtiot jälkeensä.
Toinen valtiovarainministerikausi > "Brexit"

George Osborne kampanjoi näkyvästi Britannian EU:ssa pysymisen puolesta vuoden 2016 kansanäänestyksessä. Hän sanoi esimerkiksi, että Brexit eli Britannian eroaminen EU:sta maksaisi brittikotitalouksille tuhansia puntia vuodessa. Euroskeptikot syyttivät Osbornea äänestäjien liiallisesta pelottelusta, sillä hän uhkasi ns. Brexitin jälkeisellä "hätäbudjetilla." 
Kun Britannia kuitenkin päätti äänestää "Brexitin" puolesta, Osbornella ei ollut mahdollisuuksia nousta eronneen David Cameronin seuraajaksi pääministerinä ja Theresa May valittiin Konservatiivipuolueen uudeksi johtajaksi sekä samalla Britannian uudeksi pääministeriksi.
Osbornea ei valittu jatkamaan Theresa Mayn hallituksessa vaan hänen seuraajakseen valtiovarainministerinä nimitettiin Philip Hammond. Monen arvion mukaan Theresa May ei halunnut ottaa Osbornea juuri hänen EU-kampanjointinsa takia vaan erotti Osbornen, koska hän halusi uuden hallituksensa irti edeltäjänsä Cameronin hallituksen linjasta.
Yksityiselämä

George Osborne on naimisissa kirjailija Frances Osbornen (o.s. Howell) kanssa. Heillä on kaksi lasta, vuonna 2001 syntynyt poika Luke ja vuonna 2003 syntynyt tytär Liberty. Frances Osborne on entisen konservatiiviministerin ja parlamenttiedustajan Sir David Howellin vanhin tytär. George Osbornen isä on Sir Peter Osborne, joka on toinen Osborne & Little -yrityksen perustajista, ja äiti Felicity Loxton-Peacock.
Osbornen alkuperäinen etunimi oli Gideon, mutta 13-vuotiaana hän vaihtoi nimensä Georgeksi.
Aiheesta muualla

Wikimedia Commonsissa on kuvia tai muita tiedostoja aiheesta .
George Osbornen verkkosivut (Arkistoitu – Internet Archive) (englanniksi)
Osbornen henkilökuva BBC:n verkkosivuilla (englanniksi)
Julianus Wagemans

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Julianus Wagemans (4. elokuuta 1890 – 2. toukokuuta 1965) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja sai siellä hopeaa joukkuekilpailussa. Samoissa olympialaisissa hän lisäksi sijoittui moniottelun yksilökilpailussa yhdeksänneksi.
Justice (Justin Bieberin albumi)

| Justice Justin Bieber |
| --- | --- | --- |

Studioalbumin tiedot
 Äänitetty : 2019–2021
 Studio : Henson Recording Studio Hollywood, Kalifornia
 Julkaistu: 19. maaliskuuta 2021
 Tuottaja(t): Louis Bell, Jon Bellion, Benny Blanco, Tommy Brown, Finneas O’Connell, Steven Franks, Skrillex, TroyBoi, Jorden Odegard, The Monsterz & Strangerz, Andrew Watt
 Tyylilaji: pop
 Kesto: 45.25
 Levy-yhtiö: Def Jam Recordings, RBMG Records, SB Projects, Schoolboy Records, Universal Music Group
Listasijoitukset
  1.
Justin Bieberin muut julkaisut
| Changes 2020 | Justice 2021 | Freedom 2021 |
Singlet albumilta Justice
 ”Holy” Julkaistu: 18. syyskuuta 2020  ”Lonely” Julkaistu: 16. lokakuuta 2020  ”Anyone” Julkaistu: 1. tammikuuta 2021  ”Hold On” Julkaistu: 5. maaliskuuta 2021  ”Peaches” Julkaistu: 19. maaliskuuta 2021
Justice on kanadalaisen laulaja-lauluntekijä Justin Bieberin kuudes studioalbumi, joka julkaistiin maaliskuussa 2021. Albumilla vierailevat Khalid, Chance the Rapper, The Kid Laroi, Dominic Fike, Daniel Caesar, Giveon, Beam, Burna Boy, Benny Blanco ja TroyBoi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 2 Much | 2.32 |  |  |  |  |  |  |  |
| 2. | Deserve You | 3.07 |  |  |  |  |  |  |  |
| 3. | As I Am (feat. Khalid) | 2.54 |  |  |  |  |  |  |  |
| 4. | Off My Face | 2.36 |  |  |  |  |  |  |  |
| 5. | Holy (feat. Chance the Rapper) | 3.32 |  |  |  |  |  |  |  |
| 6. | Unstable (feat. The Kid Laroi) | 2.38 |  |  |  |  |  |  |  |
| 7. | MLK Interlude | 1.44 |  |  |  |  |  |  |  |
| 8. | Die for You (feat. Dominic Fike) | 3.18 |  |  |  |  |  |  |  |
| 9. | Hold On | 2.50 |  |  |  |  |  |  |  |
| 10. | Somebody | 2.59 |  |  |  |  |  |  |  |
| 11. | Ghost | 2.33 |  |  |  |  |  |  |  |
| 12. | Peaches (feat. Daniel Caesar, Giveon) | 3.18 |  |  |  |  |  |  |  |
| 13. | Love You Different (feat. Beam) | 3.06 |  |  |  |  |  |  |  |
| 14. | Loved by You (feat. Burna Boy) | 2.39 |  |  |  |  |  |  |  |
| 15. | Anyone | 3.10 |  |  |  |  |  |  |  |
| 16. | Lonely (feat. Benny Blanco) | 2.29 |  |  |  |  |  |  |  |
|  |  | 45.25 |  |  |  |  |  |  |  |
Aiheesta muualla

Justice Discogsissa (englanniksi)
Gabriel (nimi)

| Gabriel |
| --- | --- |

Nimipäivä:   
– suomenkielinen:  24. maaliskuuta
– ruotsinkielinen:  24. maaliskuuta
– ortodoksinen:  26. maaliskuuta
Muunnelmia:  Kaapo, Kaappo, Kaapro
Vastineita eri kielissä:  Gavril, Gabriele, Gábor
Nimen alkuperä:  heprealainen
Infobox OKNimi-testi OK: 
Gabriel on miehen etunimi.
Gabriel on heprealaisperäinen nimi ja tarkoittaa 'Jumalan taistelijaa' tai 'Jumala on voimakas', 'Jumala osoittaa voimansa'. Katolisella kirkolla on seitsemän Gabriel-nimistä pyhimystä. Raamatussa Gabriel oli yksi arkkienkeleistä.
Suomen almanakassa Gabriel on ollut vuodesta 1708, ja vuosina 1890–1907 se oli kirjoitusasussa Gaabriel. Nimen korvasi suomalaisempi kirjoitusasu Kaapo 1928, mutta Gabriel palautettiin 1966 siitä johdettujen muunnosten rinnalle. Gabrielin nimipäivä on 24. maaliskuuta, päivää ennen Marian ilmestyspäivän perinteistä päivämäärää, koska Raamatun mukaan juuri arkkienkeli Gabriel ilmestyi Marialle ilmoittaen hänen synnyttävän Jeesuksen.
Vuoden 2019 loppuun mennessä Suomessa on Digi- ja väestötietoviraston tietojen mukaan ollut kirjoilla 6 422 Gabriel-nimistä miestä ja muutama nainen.
Kuvitteellisia Gabrieleja

Gabriel, Mika Waltarin näytelmässä Gabriel, tule takaisin (1945)
Sisar Gabriel, Anna Gibson, nunna, samannimisen televisiosarjan päähenkilö
Gabriel Gray, Sylar, tv-sarjassa Heroes
Gabriel Knight, tietokonepelisarjan päähenkilö
Gabriel Van Helsing, elokuvassa Van Helsing
Aiheesta muualla

Kuvia tai muita tiedostoja aiheesta Gabriel (nimi) Wikimedia Commonsissa
Justice League: Chronicles

| Justice League: Chronicles |
| --- | --- |

Kehittäjä:  Full Fat Productions
Julkaisija:  Midway Games
Julkaistu:  12. marraskuuta 2003
Lajityyppi:  Toiminta
Pelimuoto:  Yksinpeli/Moninpeli
Ikäluokitus:  ESRB: Kaikenikäisille 
Alusta:  Game Boy Advance
Lisää peliartikkeleitaVideopelien teemasivulla
Infobox OK   : 
Justice League: Chronicles on vuoden 2003 marraskuussa julkaistu videopeli. Se perustuu animaatiosarjaan Justice League, jonka julkaisi Midway Games Game Boy Advancelle.
Pelattavuus

Pelissä on kolme eri tehtävää eivätkä ne liity toisiinsa. Jokaisessa tehtävässä on mukana kaksi sankaria, joiden ohjaamista voi vaihdella. Moninpelissä voi pelata molemmilla hahmoilla.
Hahmojen pelattavuus on yksinkertainen, sillä siinä on isku ja hyppy nappi, jonka lisäksi kullakin sankarilla on oma erikoiskykynsä. Kyky kuitenkin kestää tietyn ajan ja sen latautumiseen kestää useita sekunteja.
Pelattavuus > Tehtävät

Cold Heart -tehtävässä pyritään pysäyttämään Killer Frost Salamalla ja Vihreällä Lyhdyllä. Tehtävän lopussa vastaan asettuu tehtävän pääkonna Eclipso.
Trial in Gorilla City -tehtävässä Gorilla Grodd lavastaa Amazon avulla Oikeuden Puolustajat syyllisiksi Gorilla kaupungissa tapahtuneista rikoksista. Tehtävänä onkin todistaa olevansa syytön Batmanilla ja Haukkatyttöllä.
The Savage Times -tehtävässä Vandal Savage muuttaa historiaa, jotta Natsit voittaisivat toisen maailmansodan. Teräsmies, Ihmenainen ja Marsilainen Ihmismetsästäjä saavat tehtäväkseen pysäyttää Savagen suunnitelma.
DC-animaatiouniversumi
| --- | --- |
Televisiosarjat:: Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited
Elokuvat:: Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman
Sarjakuvat:: The Batman Adventures | Superman Adventures | Justice League Adventures | Batman Beyond | Gotham Girls
Internetsarjat:: Gotham Girls
Videopelit:: Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles
Jääplaneetta

Taiteilijan näkemys eksoplaneetasta OGLE-2005-BLG-390Lb.
Jääplaneetta on vesijäästä tai jonkin muun aineen kuten metaanin kiinteästä olomuodosta koostuva planeettatyyppi, jonka olemassaolo on ennustettu. Jääplaneetta muistuttaa komeettaa tai transneptunista kohdetta kuten 134340 Pluto tai 136199 Eris, mutta on paljon massiivisempi. Hypoteettisten kiinteiden jääplaneettojen lisäksi myös Uranus ja Neptunus ovat jäisiä planeettoja. Niitä sanotaankin jääjättiläisiksi. Punaista kääpiötä kiertävä viisi kertaa Maan massainen eksoplaneetta OGLE-2005-BLG-390Lb saattaa olla kiinteä jääplaneetta.
Aiheesta muualla

What Melted the Ice Planet? Astrobiology Magazine.  10.12.2004. Viitattu 18.11.2018 (englanniksi).
Ian S.: 4 Ice Planets Where We Could Find Alien Life Outerplaces.com.  7.11.2017. Arkistoitu 18.11.2018. Viitattu 18.11.2018 (englanniksi).
HMS Veteran (D72)

| HMS Veteran |
| --- | --- |
 HMS Veteran Kiinan asemalla heinäkuussa 1927

Aluksen vaiheet
Rakentaja:  John Brown and Company, Clydebank
Kölinlasku:  30. elokuuta 1918
Laskettu vesille:  26. huhtikuuta 1919
Palveluskäyttöön:  13. marraskuuta 1919
Poistui palveluskäytöstä:  uponnut 26. syyskuuta 1942
Tekniset tiedot
Uppouma:  1 325 t (standardi) 1 508 t (max)
Pituus:  95,1 m (kokonaispituus)
Leveys:  9,4 m
Syväys:  2,9 m
Koneteho:  27 000 hv
Nopeus:  34 solmua
Miehistöä:  127
Aseistus
Aseistus:  4 x BL 4,7"/L45 (102 mm) Mk I -tykkiä 1 x 3" 20 cwt Mk I -ilmatorjuntatykki 6 x 21" (533 mm) torpedoputkea
HMS Veteran (viirinumerot I72 ja D72) oli Britannian kuninkaallisen laivaston Amiraliteetin parannellun W-luokan hävittäjä toisessa maailmansodassa.
Valmistus

Alus tilattiin tammikuussa 1918 vuosien 1918-1919 laivasto-ohjelmassa John Brown and Companyltä Clydebankistä, missä köli laskettiin 30. elokuuta. Alus laskettiin vesille 26. huhtikuuta 1919 ja valmistui 13. marraskuuta.
K. M. Rickman

Karl Martti Mikael Rickman (25. joulukuuta 1891 Porvoo – 11. joulukuuta 1966 Elimäki) oli suomalainen, Elimäellä vaikuttanut kartanonomistaja, joka sai maanviljelysneuvoksen arvonimen vuonna 1949. Hän toimi Hämeenkylän kartanon pitkäaikaisena isäntänä vuodesta 1914 alkaen.
Rickmanin vanhemmat olivat kirkkoherra, rovasti Richard Rickman ja Anna Sofia Helena Nyqvist ja puoliso vuodesta 1941 sairaanhoitaja Sirkka-Liisa Vitikainen. Rickman kävi Helsingin Suomalaista Yhteiskoulua seitsemänteen luokkaan. Hän jäi ensin töihin perheensä kotipappilan pelloille ja siirtyi sitten harjoittelemaan muille tiloille. Hän opiskeli Kurkijoen maamiesopistossa vuosina 1911–1912 ja perehtyi maatalouteen Odensen koelaitoksella Tanskassa ja Svalövin kasvinjalostustilalla Skånessa. Opintojen jälkeen Rickman osti Elimäen huonokuntoisen Hämeenkylän kartanon vuonna 1914 sukulaistensa tuella, ja teki siitä kukoistavan 40-luvulle tultaessa. Hän hallitsi sekä kasvinviljelyn että karjatalouden, laajensi viljelysalaa, otti käyttöön 20-luvulla koneellisen lypsyn ja salaojitti tilansa pellot 60-luivun alkuun mennessä.
Rickmanin hoiti pitkään eri luottamustehtäviä. Hän oli mukana muun muassa Elimäen Säästöpankin toiminnassa ja kunnan holhouslautakunnan puheenjohtajana. Hän toimi Kymenlaakson Osuusmeijerin hallituksessa vuodesta 1919 vuoden 1964 syyskuuhun ja oli sen puheenjohtajana vuodesta 1950 lähtien. Hän aloitti 1952 puheenjohtajana Savo-Karjalan Meijeriliitossa ja toimi 1957 Valion hallintoneuvoston varapuheenjohtajana.
Justin Falk

| Justin Falk |
| --- | --- |

Henkilötiedot
Syntynyt: 11. lokakuuta 1988 (ikä 35) Snowflake, Manitoba, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  98 kg
Seura
Seura:  Buffalo Sabres / Rochester Americans
Sarja:  NHL / AHL
Pelinumero:  41
Pelaajaura
Pääsarjaura:  2008–
Aik. seurat:  Houston Aeros (AHL)   Minnesota Wild (NHL)   New York Rangers (NHL)   Iowa Wild (AHL)   Columbus Blue Jackets (NHL)   Lake Erie Monsters (AHL)
NHL-varaus:  110. varaus, 2007 Minnesota Wild
Justin Falk (s. 11. lokakuuta 1988 Snowflake, Manitoba, Kanada) on kanadalainen jääkiekkoilija, joka teki kesällä 2016 vuoden sopimuksen NHL-seura Buffalo Sabresin kanssa. Minnesota Wild varasi hänet NHL:ään NHL:n varaustilaisuudessa 2007. Wildin ja Sabresin lisäksi hän on pelannut NHL:ssä New York Rangersissa ja Columbus Blue Jacketsissa. AHL:ssä Falk voitti keväällä 2016 sarjan mestaruuden Calder Cupin.
Ura

Falk pelasi WHL-joukkue Spokane Chiefsissä, jossa voitti Memorial Cupin vuonna 2008. Hänet valittiin turnauksen tähdistökentälliseen. Minnesota Wild varasi hänet vuoden 2007 varaustilaisuudessa numerolla 110.
Falkin ammattilaisura alkoi 2008 Houston Aerosissa. NHL-debyyttinsä hän teki kaudella 2009–2010 pelatessaan kolme peliä Minnesotassa. Hän teki ensimmäisen maalinsa Colorado Avalanchea vastaan 24. tammikuuta 2012.
30. kesäkuuta 2013 Falk vaihdettiin New York Rangersiin, joka antoi tilalle Benn Ferrieron ja kuudennen kierroksen varauksen.
Falk pelasi kauden Rangersissa, jonka jälkeen siirtyi 1. elokuuta takaisin Minnesotaan vuoden mittaisella sopimuksella. Hän ei mahtunut perusrooliin siniviivalle, vaan hänet lähetettiin AHL:ään Iowa Wildiin. 2. maaliskuuta 2015 Falk kaupattiin viidennen kierroksen varauksen kanssa Jordan Leopoldia vastaan Columbus Blue Jacketsiin.
Falk pelasi kauden 2015–2016 Blue Jacketsin organisaatiossa. NHL:ssä tuli 24 ottelua ja AHL-seura Lake Erie Monstersissa 32 runkosarja- ja 17 pudotuspeliottelua. Falk oli voittamassa Lake Erien riveissä AHL:n mestaruutta Calder Cupia. Hän teki kesällä 2016 vuoden sopimuksen Buffalo Sabresin kanssa.
Tilastot

Käännös suomeksi